

**SZOVA Szombathelyi Vagyonhasznosító és**

**Városgazdálkodási ZRt.**

9700 Szombathely, Welther K. u. 4.

Nyilvántartó szerv: Szombathelyi Törvényszék Cégbírósága

Cégjegyzékszám: Cg.18-10-100680

Telefon:(94) 314-040, Fax: (94) 314-743

E-mail: titkarsag@szova.hu

Internet: www.szova.hu

**ELŐTERJESZTÉS**

Szombathely Megyei Jogú Város Közgyűlésének 2014. április 24-i ülésére

**Kötvény monitoring jelentés**

**2014. március 31.**

# I. Kötvényállomány alapadatai:

|  |  |  |
| --- | --- | --- |
| Kibocsátás dátuma: | 2007.12.18. | |
| Lejárat dátuma: | 2032.12.18. | |
| Kibocsátás összege: | 33.007.658 CHF | 2007. december  12-én = 5 Mrd HUF |
| Eddigi törlesztések összege: | 5.134.507 CHF | |
| Tőkeegyenleg 2014.03.31-én: | 27.873.151 CHF | |
|  |  | |
| Kibocsátáskori árfolyamszint: | 151,48 HUF/CHF | |
| Átértékelési árfolyamszint 2007. december 31. | 152,42 HUF/CHF | |
| Átértékelési árfolyamszint 2008. december 31. | 177,78 HUF/CHF | |
| Átértékelési árfolyamszint 2009. december 31. | 182,34 HUF/CHF | |
| Átértékelési árfolyamszint 2010. december 31. | 222,68 HUF/CHF | |
| Átértékelési árfolyamszint 2011. december 31. | 255,91 HUF/CHF | |
| Átértékelési árfolyamszint 2012. december 31. | 241,06 HUF/CHF | |
| Átértékelési árfolyamszint 2013. december 31. | 242,14 HUF/CHF | |
| Átértékelési árfolyamszint 2014. március 31. | 251,72 HUF/CHF | |
| Báziskamat: | 3 havi CHF LIBOR | |
| Kamatfelár: | 0,65 % p.a. | |
| Kamat a 2013.12.18 – 2014.03.18  kamatperiódusban: | 0,6720% | |
| Következő kamatperiódus: | 2014.03.19 – 2014.06.18 | |
| Kamat a 2014.03.18 – 2014.06.18  kamatperiódusban: | 0,6700% | |
| Kibocsátáskori költségek:  (2007-ben) | 30 Mio HUF – OTP kibocsátási díj  215.000 HUF – KELER Rt. | |

# II. Kötvény felhasználás

Az IVS beruházások megvalósításával **a kötvény felhasználási periódusa** 2012. áprilisában befejeződött. **További összegek felhasználására csak akkor kerülhetne sor, ha az eddig megvalósított projektek valamelyikének költségét visszafizetnénk a kötvényszámlára, vagy az OTP Bank hozzájárulna az óvadék egy részének felhasználásához.**

A kötvénykibocsátásból származó 5 milliárd forintból 2,438 milliárd forintot ingatlanvásárlásokra, az Erdei iskola úti hulladéklerakó bővítésére és az IVS beruházások önrészének finanszírozására használtunk fel az elmúlt években.

|  |  |  |
| --- | --- | --- |
| **Kötvényforrás felhasználása** | Lehívásra került összeg | Engedélyezett  keretösszeg |
| 1. Volán-projekt: | 862.000.000 Ft | 1.029.000.000 Ft |
| 2. Iparterületek vásárlása: | 1.045.533.500 Ft | 1.120.444.742 Ft |
| 3. Hulladéklerakó bővítése: | 177.695.000 Ft | 177.695.000 Ft |
| 4. IVS projektek: | 353.190.654 Ft | 371.187.000 Ft |
| **Projektekbe fektetett összeg 2014.03.31-én** | **2.438.419.154 Ft** |  |

**III. Tőketartozás**

**2013. december 18-án eleget tettünk hetedik tőke-törlesztési kötelezettségünknek,** és az Inkubátorház eladási árát felhasználva 733.500 svájci frankot utaltunk át az OTP Banknak. Ezzel a visszafizetett összeg 5.134.507 CHF-re növekedett, **tőketartozásunk pedig 27.873.851 CHF-re csökkent. 2014. első negyedévében tőketörlesztési kötelezettségünk nem volt, tartozásunk egyenlege nem változott.**

**Devizában nézve teljes tartozásunknak eddig 15,5%-át fizettük vissza.** Forintban az eddig visszafizetett összeg 1,216 milliárd forint, amelyből 778 millió forint csökkentette ténylegesen tartozásunkat, **438 millió forint pedig a realizált árfolyamveszteség összege.**

A decemberi törlesztés átlagosan 246,54 HUF/CHF árfolyamon történt, az eddigi törlesztések átlagos árfolyama pedig 236,84 HUF/CHF volt, szemben a kibocsátáskori 151,48 HUF/CHF árfolyammal.

**A 2014. március 31-i 251,72 HUF/CHF árfolyamon értékelve az OTP bankkal szemben fennálló tartozásunk összege 7,016 milliárd forint volt.**

|  |  |
| --- | --- |
| **Kimutatás a kötvénytörlesztésről**  **2014. március 31-ig:** |  |
| Fizetett **tőketörlesztés kibocsátási árfolyamon**  5.134.507 CHF x 151,48 | 777.775.120 Ft |
| Fizetett törlesztésen **REALIZÁLT árfolyamveszteség**  733.503,51 x (222,68 - 151,48)  733.503,51 x (223,63 – 151,48)  733.500,00 x (255,91 – 151,48)  733.500,00 x (247,00 - 151,48)  733.500,00 x (237,70 – 151,48)  733.500,00 x (236,77 – 151,48)  733.500,00 x (246,54 – 151,48) | 438.279.199 Ft |
| **Törlesztés összesen** | **1.216.054.319 Ft** |

# III. Megtakarítások

2014. első negyedévében az előző negyedévekhez hasonlóan **tovább csökkentek a betéti kamatok, bár a csökkenés üteme lassult. 2014.március 31-én a jegybanki alapkamat mértéke 2,60% volt, és a betéti kamatok is kb. ezen a szinten vannak.** A kamatcsökkenés elleni védekezésként 2013-ban lejárt betéteinket hosszabb időre kötöttük le. Emiatt **2014. első negyedévében lejáró betétlekötésünk nem volt, így ebben az időszakban a betéti kamatok csökkenése közvetlenül nem volt hatással megtakarításainkra.**

Tükrözi a kamatcsökkenés mértékét, hogy a 2013. márciusában fél évre, 5,12%-os kamat mellett lekötött és **2013. decemberben lejárt betétünket már csak 3,10%-os hozam mellett tudtuk újra lekötni.** A kötvényhez köthető **pénzeszközeink összege jelenleg 2,791 milliárd forint.** Ebből 2,7 milliárd forint az óvadék összege, 91 millió forint pedig tőkésített kamatbevétel.

|  |  |  |  |  |  |
| --- | --- | --- | --- | --- | --- |
|  | Pénzügyi  eszköz | Befektetés  összege, Ft | Futamidő | Lejárat  dátuma | Kamat |
| OTP | lekötött betét | 1.239.076.020 Ft | 180 nap | 2014.06.18 | 3,10% |
| Raiffeisen | lekötött betét | 1.550.000.000 Ft | 540 nap | 2015.03.02 | 4,20% |
| **Összesen** |  | **2.789.076.020 Ft** |  |  |  |
| Raiffeisen | látra szóló HUF | 150.000 Ft |  |  |  |
| OTP | látra szóló CHF | 1.423.037 Ft |  |  |  |
| **Pénzeszköz összesen** |  | **2.790.649.057 Ft** |  |  |  |

Az első negyedév során – mivel betétünk nem járt le – **ténylegesen realizált kamatbevételünk nem keletkezett** a kötvénnyel kapcsolatban. A s**zámvitelileg elszámolt kamatbevételünk 26 millió forint volt**. 2013. első negyedévi kamatbevételünk még meghaladta a 42 millió forintot, és a tavalyi negyedik negyedév hozama is 30 millió forint felett volt.

Az első negyedévi számok alapján **éves kamatbevételünk várhatóan 90 millió forint körül lesz,** ami az előző években elért 200 millió forint feletti bevételnek töredéke.

# IV. Fizetett kamatok

A svájci alapkamat és ezzel együtt **a kötvény után fizetendő kamat mértéke** az elmúlt években nem változott jelentősen, folyamatosan **a lehetséges minimum szint** – 0,65% – **közelében van**. A 2013. december 19 - 2014. március 18. időszakra a kamat mértéke 0,672% volt, a 2014. március 19 - 2014. június 18. időszakra pedig várhatóan 0,67% lesz. Március 18-án 259,12 HUF/CHF árfolyamon került sor **az idei első kamatfizetésre**. Forintban számolva **12 millió forintot meghaladó összeget fizettünk ki**. Mivel a kötvényből származó összegek jelenleg le vannak kötve, **az első negyedévi kamatköltséget működési pénzeszközünkből utaltuk át.**

Éves kamatköltségünk várhatóan a tavalyihoz hasonlóan 45-50 millió forint között lesz.

# V. Kamateredmény

2013. évi kamatnyereségünk a kötvénnyel kapcsolatosan 90 millió forint volt. Ez jelentős csökkenés az előző évek kamatnyereségéhez képest, de 2014-ben további csökkenésre kell számítanunk. A korábbi években jellemző, a forint betéti kamatok és a svájci frank hitelkamatok közötti 6% feletti kamatrés mára 2%-ra csökkent


**2014. első negyedévi kamatnyereségünk 13 millió forint volt. Ez alapján éves szinten 40-50 millió forint körüli kamatnyereségre számíthatunk.**

|  |  |  |  |
| --- | --- | --- | --- |
| Kamatbevételek és  kamatköltségek kimutatása | 2007.12.19-  2013.12.31.  összesen | 2014.01.01 – 2014.03.31.  összesen | 2007.12.19-  2014.03.31.  összesen |
| Elszámolási időszak kamatköltsége HUF: | -478.267.265 Ft | -12.196.549 Ft | -490.463.814 Ft |
| Elszámolási időszak kamatbevétele HUF: | 1.369.560.966 Ft | 25.523.349 Ft | 1.395.084.315 Ft |
| Elszámolási időszakban realizált árfolyamnyereség CHF átváltásából | -976.624 Ft |  | -976.624 Ft |
|  |  |  |  |
| **Egyenleg:** | **890.317.077 Ft** | **13.326.800 Ft** | **903.643.877 Ft** |

# VI. Árfolyamváltozás hatása

**A forint svájci frankkal szembeni árfolyama 2013. december 31-én 242,14 HUF/CHF volt.** Ez az egy évvel korábbi 241,06 HUF/CHF árfolyamhoz képest kb. 1 forintos gyengülést jelent, így az év végi átértékelés 2013-ban 30 millió forintos nem realizált árfolyamveszteséget okozott társaságunknak. 2014. január végén és február elején viszont egy zuhanás-szerű, 15 forintos forintgyengülés következett be, **az árfolyam tartósan 250 HUF/CHF fölé emelkedett**.

Jelenleg egy forint árfolyam gyengülés kb. 28 millió forint – nem realizált – árfolyamveszteséget okoz számunkra, és tartozásunk ismét jelentősen emelkedett, a 2014. március 31-i 251,72 HUF/CHF árfolyamon számolva meghaladja a 7 milliárd forintot. **Amennyiben ez az árfolyamszint tartós lesz, az éves törlesztési kötelezettségünket 20 millió forint körüli összeggel növeli 2013-hoz képest.**

****

|  |  |
| --- | --- |
| **Kimutatás a kötvényből származó kötelezettségről**  **2014. március 31-én:** |  |
| **Kötvénykibocsátás** 2007. december 18-án  33.007.658; 151,48 HUF/CHF átváltási árfolyamon | 5.000.000.000 Ft |
| **Törlesztések összege**  5.134.507 CHF 151,48 HUF/CHF, kibocsátási árfolyamon | * 777.775.120 Ft |
| **Tartozás összege kibocsátási árfolyamon**  **27.873.151 CHF x 151,48 HUF/CHF** | **4.222.224.880 Ft** |
| Számvitelileg kimutatott, de **NEM REALIZÁLT árfolyamveszteség** a 2014.03.31-i árfolyam alapján  27.873.151 x (251,72 – 151,48) = | **2.794.004.656 Ft** |
| **Fennálló tőketartozás 2014. március 31-én:** | **7.016.229.536 Ft** |

# VII. Összegzés, kilátások

**2013-ban** a kötvénnyel kapcsolatos **adósságszolgálatunkat** a kibocsátási szerződésben foglaltaknak megfelelően **teljesítettük.** A korábbi évektől eltérően a törlesztésekre a kamatnyereség már nem nyújtott fedezetet, azt saját erőből kellett előteremtenünk. A júniusi törlesztést korábban felhalmozott működési tartalékunkból, a decemberi törlesztést pedig az Inkubátorház eladási árából fizettük. Év közben az OTP Bank hozzájárulásával sor került a jelzáloggal terhelt Vépi úti telephelyünk értékesítésére. Ennek eladási árát azonban a kötvény óvadékának növelésére kellett fordítanunk – emiatt **az óvadék összege 2,5 milliárd forintról 2,7 milliárd forintra emelkedett**.

A betéti kamatok csökkenése miatt **2014-ben kamatnyereségünk tovább csökken, várhatóan nem haladja meg az 50 millió forintot. Azonban ennek jelentős része is csak 2015. márciusában fog realizálódni, mivel 1,5 milliárd forint összegű betétlekötésünk akkor jár majd le.**

**Törlesztési kötelezettségünk** viszont 250 HUF/CHF árfolyamon számítva közel **370 millió forint lesz ebben az évben, erre** kellene fedezetet találnunk.

Pénzeszközeink 2014. évi nyitóállománya 3,3 milliárd forint volt. Ebből 2,7 milliárd forint a kötvény óvadéka, 90 millió forint a kötvényszámlán jóváírt tőkésített kamat, ~110 millió forint az Önkormányzat megbízásából kezelt számlák egyenlege, tehát 400 millió forint volt a szabadon – tehát törlesztésre is – felhasználható működés tartalék összege. Az első negyedév végére tartalékunk összege 300 millió forintra csökkent.

**Amennyiben működési tartalékunkat sikerül a jelenlegi szinten tartani, akkor az a kötvényszámlán lévő 90 milliós tőkésített kamattal együtt elméletileg fedezet nyújt ezévi adósságszolgálatunk teljesítésére.**

**Likviditásunkat jelentősen befolyásolhatja a hulladékgazdálkodás szervezeti átalakulása. Jelenleg nem tudjuk, hogy a közszolgáltatási bevételek kiesése és a SZOMHULL Kft. belépése a rendszerbe, hogyan befolyásolja bevételeinket.** Valószínűsíthető, hogy szolgáltatásaink ellenértékéhez az eddigieknél hosszabb idő alatt jutunk hozzá. Ugyanakkor **a duplájára növekedett hulladék lerakási járulék társaságunkat terheli, és azt – negyedévente kb. 50 millió forintot - be kell fizetnünk az államnak.** Emellett **továbbra is rendezetlen az önkormányzati ingatlanok kezelésével kapcsolatos díjkövetelésünk**, amely 2014. március végén elérte a 200 millió forintot. Kiélezett pénzügyi helyzetünkben **egyre fontosabbá és sürgetőbbé válik ennek a követelésnek a rendezése.** Olyan megoldásra van szükség, amely nemcsak fennálló követelésünk kiegyenlítését, hanem szolgáltatásaink ellenértékének jövőbeli folyamatos finanszírozását is biztosítani tudja. **Amennyiben ez a megoldás nem születik meg,** követeléseink tovább halmozódnak, év végére – de legkésőbb 2015. júniusára – pedig **kritikus likviditási helyzetbe kerülhet a SZOVA Zrt.**

Szombathely, 2014. április 10.

Szijártó Győző

vezérigazgató

**1. számú melléklet**

**A kötvényhez kapcsolódó befektetések és kamatbevételek kimutatása 2014.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Bank | Betét  összege | Futamidő  kezdete | Futamidő  vége | éves  kamatláb | Számvitelileg elszámolt  kamat  2014.01.01-2014.03.31 | Számvitelileg elszámolt  kamat  2014.03.31-2014.06.30 | Számvitelileg elszámolt  kamat  2014.07.01-2014.09.30 | Számvitelileg elszámolt  kamat  2014.10.01-2014.12.31 | Számvitelileg elszámolt kamat  2014. év összesen |
| **Raiffeisen** | **1.550.000.000** | **2013.09.02** | **2015.03.02** | **4,20%** | **9.471.293 Ft** |  |  |  | **9.471.293 Ft** |
| **OTP** | **1.239.076.020** | **2013.12.18** | **2014.06.18** | **3,10%** | **16.052.055 Ft** |  |  |  | **16.052.055 Ft** |
| **Látra szóló** |  |  |  |  | **1 Ft** |  |  |  | **1 Ft** |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| **Összesen** |  |  |  |  | **25.523.349 Ft** |  |  |  | **25.523.349 Ft** |

**2. sz. melléklet**

|  |  |
| --- | --- |
| **Kimutatás a kötvényből származó kötelezettségről**  **2014. március 31-én:** |  |
| Kötvénykibocsátás 2007. december 18-án  27.873.151 CHF, 151,48 HUF/CHF átváltási árfolyamon | 4.222.224.914 Ft |
| Számvitelileg kimutatott, de NEM REALIZÁLT árfolyamveszteség a **2007.12.31**-i árfolyam alapján  27.873.151 x (152,42 - 151,48) = | 26.890.252 Ft |
| Számvitelileg kimutatott, de NEM REALIZÁLT árfolyamveszteség a **2008. 12.31**-i árfolyam alapján  27.873.151 x (177,78 - 152,42) = | 725.464.669 Ft |
| Számvitelileg kimutatott, de NEM REALIZÁLT árfolyamveszteség a **2009.12.31**-i árfolyam alapján  27.873.151 x (182,34 - 177,78) = | 130.446.329 Ft |
| Számvitelileg kimutatott, de NEM REALIZÁLT árfolyamveszteség a **2010.12.31**-i árfolyam alapján  27.873.151 x (222,68 - 182,34 ) = | 1.153.992.301 Ft |
| Számvitelileg kimutatott, de NEM REALIZÁLT árfolyamveszteség a **2011.12.31-i** árfolyam alapján  27.873.151 x (255,91 – 222,68) = | 950.599.013 Ft |
| Számvitelileg kimutatott, de NEM REALIZÁLT árfolyamnyereség a **2012.12.31-i** árfolyam alapján  27.873.151 x (241,06-255,91) = | -424.808.767 Ft |
| Számvitelileg kimutatott, de NEM REALIZÁLT árfolyamveszteség a **2013.12.31-i** árfolyam alapján  27.873.151 x (242,14-241,06) = | 30.103.003 Ft |
| Számvitelileg kimutatott, de **NEM REALIZÁLT összes árfolyamveszteség** a 2014.03.31-i árfolyam alapján  27.873.151x (251,72 – 242,14) = | 267.024787 **Ft** |
| Számvitelileg kimutatott, de **NEM REALIZÁLT összes árfolyamveszteség** a 2013.12.31-i árfolyam alapján  27.873.151x (251,72 – 151,48) = | **2.794.004.656 Ft** |
| **Fennálló tőketartozás 2014. március 31-én:** | **7.016.229.570 Ft** |

**Határozati javaslat:**

**…/2014. (IV. 24.) Kgy. sz. határozat**

Szombathely Megyei Jogú Város Közgyűlése megtárgyalta a menedzsment beszámolóját a társaság kötvényprogramjának 2014. első negyedévi állásáról.

A társaság pénzügyi helyzetének várható alakulására tekintettel a Közgyűlés felkéri a Polgármestert, hogy a SZOVA Zrt. által végzett önkormányzati ingatlankezelés finanszírozására és a felhalmozódott követelés kiegyenlítésére a 2014. május havi Közgyűlésen tegyen javaslatot, mivel a jelenlegi helyzet veszélyezteti a cég likviditását.